open-index/open-wikipedia-markdown huggingface dataset:
Politische Gespräche aus dem Reiche der Todten

**Politische Gespräche aus dem Reiche der Todten** alebo aj **Das Reich der Todten** bola príloha bratislavských Pressburger Zeitung, ktorá vychádzala koncom 18. storočia.

Táto príloha vychádzala pod rozličnými názvami v rokoch 1790 až 1810 a stala sa v Strednej Európe veľmi populárnou, pretože prinášala pohľad na aktuálnu tématiku vo forme rozhovorov dávno zomrelých ľudí. Zámerom bolo vyhnúť sa alebo oklamať cenzúru, pretože pod fingovanými menami alebo menami už dávno nežijúcich ľudí prezentovala kritiku a venovala sa pálčivým politickým otázkam namiereným proti vládnucej triede a aj samotnému panovníckemu dvoru. V období francúzskej revolúcie uverejňovala obľúbeným populárnym štýlom politické spravodajstvo so zameraním proti francúzskej revolúcii, čím si získala podporu a záujem aj vo vládnych kruhoch Rakúska.

Periodicita prílohy nie je známa.

## Časopis v elektronickej podobe
* ''Politische Gespräche aus dem Reiche der Todten'' - dostupné online v Digitálnej knižnici UKB

## Zdroj
* POLITISCHE GESPRÄCHE AUS DEM REICHE DER TODTEN. In : Bibliografia inorečových novín a časopisov na Slovensku do roku 1918. Zost. Michal Potemra. Martin : Matica slovenská, 1963. 818 s.

Kategória:Týždenníky na Slovensku
Kategória:Slovenské periodiká v nemeckom jazyku
Rybie Stawki

náhľad|Małe Morskie Oko
náhľad|Żabie Oko
náhľad|Małe Żabie Oko
**Rybie Stawki** () sú skupinou malých jazierok nachádzajúcich sa na Rybim Potoku v poľských Vysokých Tatrách, približne 200 metrov severne od jeho vtoku do Morského oka.

## Popis
Sú to:
*Małe Morskie Oko – ,  (91,5 × 44 m), ,  – dobre viditeľné z Drogi Oswalda Balzera, podlhovasté jazierko s kamenisto – bahnitým dnom, dlhé , široké 10–12 m takmer  hlboké.
*Żabie Oko – ,  (46,5 × 39,5 m), ,  – je asi  za zúženou plochou Małego Morskiego Oka s kamenisto – štrkovým dnom
*Małe Żabie Oko – ,  (28 × 12 m),  – oddelené od Żabiego Oka krátkym sedielkom, ktoré je zavalené kameňmi. Je najmenšie z Rybich Stawków.

Plieska obklopuje rašelinová vegetácia. Rastie tu napríklad ostrica zobáčikatá (*Carex rostrata*), páperník úzkolistý (*Eriophorum angustifolium*), páperec alpínsky (*Trichophorum alpinum*) a rašelina. Jazierka obkolesuje kosodrevina, vŕby, jarabiny a borovice. V brehovom poraste žijú vodné živočíchy. Liahne sa tu napríklad vážka *Somatochlora alpestris* a iné. Na mnohých mapách je Małe Morskie Oko uvádzané ako Żabie Oko, Żabie Oko alebo Małe Żabie Oko a správny názov Małe Żabie Oko je nepovšimnutý.

## Turistika
K jazierkam Rybie Stawki nevedú špeciálne turistické chodníky. Najväčšie z nich je dobre viditeľné z Drogy Oswalda Balzera.
*  z parkoviska na Palenicy Białczańskiej alebo z Toporowej Cyrhli okolo Vodopádov Mickiewicza na Morske oko.
**Čas túry: od Vodopádov Mickiewicza ku Małemu Morskiemu Oku: 1:40 h, ↓ 1:25 h
**Čas túry z Małego Morskiego Oka na Morske oko: necelých 5 min.
*  od Morskeho oka cez Świstówkę Roztocką ku Chate PTTK v Doline Pięciu Stawów Polskich (2 h, ↓ 1:40 h)

## Externé odkazy
* Poloha na turistickej mape

## Zdroj

Kategória:Plesá poľských Tatier
Kids in America

„**Kids in America**“ je skladba britskej speváčky Kim Wilde. Vydaná bola v Spojenom kráľovstve ako jej debutový singel v januári 1981, v USA na jar 1982. V britskom rebríčku UK Singles Chart obsadila 2. miesto. Počas rokov bolo vytvorených množstvo coververzií tejto skladby v rôznych štýloch.

Vo Francúzsku sa predalo viac ako 679 000 kópií singlu, pričom celosvetovo sa predalo viac ako 3 milióny kópií. V spojenom kráľovstve bol singel certifikovaný zlatou platňou.

## Zoznam skladieb
# „Kids in America“ (3:26)
# „Tuning In Tuning On“ (4:30)

;7" USA/Kanada singel
# „Kids In America“ (3:26)
# „You’ll Never Be So Wrong“ (4:11)

## Pozície v rebríčkoch

## Coververzie
* Americká skupina Bloodhound Gang vytvorila coververziu pre svoj album *[[Use Your Fingers]]* (1995).
* V roku 2002 bola skladba použitá vo videohre *[[Grand Theft Auto: Vice City]]* vo fiktívnej rozhlasovej stanici Wave 103.
* Dave Grohl z americkej rockovej skupiny Foo Fighters vytvoril coververziu v roku 1991, ktorá bola použitá pre EP *[[Songs from the Laundry Room]]* (2015).
* Nemecká eurodance skupina Cascada vytvorila coververziu pre svoj album *[[Everytime We Touch (album)|Everytime We Touch]]* (2006).
* Skupina Jonas Brothers tiež vytvorila coververziu tejto skladby, avšak pod názvom „Kids of Future“.
* Americká punkrocková skupina MxPx vytvorila coververziu pre svoj album *[[On the Cover II]]*.

## Referencie

## Zdroj

Kategória:Single z 1981
Kategória:Single z 1982
Kategória:Debutové single
Kategória:Kim Wilde
Kategória:Piesne skupiny Cascada
Kategória:Piesne z filmov
Kategória:New Wave piesne
Kategória:Synthpopové piesne
Kategória:Eurodance piesne
Rusyn FM

**rusyn FM** je internetové rádio, ktoré ako jediné na Slovensku, nepretržite vysiela v rusínskom jazyku. Vzniklo 3. decembra 2012 ako projekt organizácie molody.Rusyny v Bratislave. Súčasným prevádzkovateľom rádia je občianske združenie Rusyn Media.

## Vysielanie
Cieľovou skupinou rádia sú Rusíni na Slovensku i v zahraničí, ako aj všetci fanúšikovia rusínskej kultúry. Rádio vysiela okrem rusínskej hudby aj množstvo spravodajských i publicistických relácií. Aktualizovaný program vysielania je dostupný na stránke rádia.

Zakladateľom a súčasným riaditeľom rádia je Peter Štefaňák. Rádio patrí medzi najpočúvanejšie internetové rádiá. V rebríčku aplikácie radia.sk sa pravidelne drží v rámci prvej desiatky.

## Poslanie
Hlavným cieľom rusyn FM je šíriť osvetu medzi Rusínmi a prebudiť v nich záujem o vlastnú kultúru i jazyk. Internetový priestor, v ktorom rusyn FM pôsobí, sa ukázal ako ideálne miesto i nástroj na pritiahnutie mladých ľudí z rusínskymi koreňmi, no aj ľudí, ktorí žijú v nerusínskych regiónoch a nemajú príležitosť počuť svoj rodný jazyk.

## Dostupnosť
Rádio rusyn FM možno počúvať priamo na stránke rádia, alebo cez jeho vlastnú aplikáciu, dostupnú pre Androidy, iOS a Windows mobile, ale aj cez aplikácie Tap in radio, Tune IN, radia.sk, či v rámci ponuky Antik TV.

## Referencie

## Zdroj
* Oficiálna stránka

Kategória:Rusíni na Slovensku
Kategória:Slovenské internetové rádia
Kategória:Kultúra v Bratislave
Kategória:Vzniklo v 2012
Čertov (prírodná rezervácia)

**Čertov** je prírodná rezervácia v správe štátnej ochrany prírody Kysuce.

Nachádza sa v katastrálnom území obce Lazy pod Makytou v okrese Púchov v Trenčianskom kraji. Územie bolo vyhlásené v roku 1993 na rozlohe 84,62 ha. Ochranné pásmo nebolo určené. Rezervácia sa nachádza na území Chránenej krajinnej oblasti Kysuce.

Predmetom ochrany sú: *Prirodzené lesné spoločenstvá poskytujúce vhodný objekt k štúdiu vývoja, rastu a štruktúry prirodzených lesných geobiocenóz na flyši v stredných horských polohách Javorníkov.*

## Referencie

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroj
* 

Kategória:Prírodné rezervácie v Trenčianskom kraji
Kategória:Chránené územia v okrese Púchov
Kategória:Lazy pod Makytou
Mnasitimos (syn Telesóna)

**Mnasitimos** () bol grécky sochár v 2. storočí pred Kr. 
 
Mnasitimos, syn Telesóna, je najmladším známym členom homogénnej rodiny rodoských sochárov. Tvoril zrejme v 2. polovici 2. storočia pred Kr. Svedectvom tvorby tohto umelca je jeho fragmentárna signatúra na mramorovom  podstavci, ktorý bol základňou sôch dvoch starovekých športovcov, objavená na ostrove Rodos:

::- text v starogréčtine
      
## Referencie a bibliografia

 
Kategória:Sochári starovekého Grécka
Heavy D

**Dwight Errington Myers** (* 24. máj 1967, Mandeville, Jamajka - † 8. november 2011, Los Angeles, Kalifornia, USA), viac známy ako **Heavy D**, bol jamajsko-americký rapper, hudobný producent, spevák, herec a zakladajúci člen hiphopovej skupiny **Heavy D & the Boyz**. Päť albumov, ktoré skupina počas svojej existencie vydala, produkovali Teddy Riley, Marley Marl, DJ Premier, jeho bratranec Pete Rock a Eddie F.

Medzi jeho najväčšie hity patria skladby „Now That We Found Love“ či „Big Daddy“. V roku 1989 sa podieľal rapovaním v skladbe „Alright“ od Janet Jackson, ktorá obsadila 4. miesto v americkom rebríčku Billboard Hot 100.

Heavy D zomrel 8. novembra 2011 vo veku 44 rokov. Pôvodná správa hovorila o úmrtí na zápal pľúc, pitevná správa však neskôr potvrdila ako príčinu úmrtia pľúcnu embóliu.

## Diskografia
### Albumy s Heavy D & the Boyz
**[[Living Large]]* (1987)
**[[Big Tyme]]* (1989)
**[[Peaceful Journey]]* (1991)
**[[Blue Funk]]* (1992)
**[[Nuttin’ But Love]]* (1994)

### Sólové albumy
**[[Waterbed Hev]]* (1997)
**[[Heavy (album Heavy D)|Heavy]]* (1999)
**[[Vibes (album Heavy D)|Vibes]]* (2008)
**[[Love Opus]]* (2011)

## Referencie

## Zdroj

Kategória:Osobnosti USA jamajského pôvodu
Kategória:Filmoví herci USA
Kategória:Hiphopoví hudobní producenti
Kategória:Hiphopoví hudobníci USA
Kategória:Reperi USA
Kategória:Herci afroamerického pôvodu
Kategória:East Coast hip-hop
Kategória:Reperi afroamerického pôvodu
Kategória:Interpreti MCA Records
Rivera (department)

**Rivera** () je department nachádzajúci sa v severnej časti Uruguaja. Na jeho západnej strane sa nachádza department Salto, na juhu je Tacuarembó, na východe Cerro Largo a na severe leží štátna hranica s Brazíliou. Hlavným mestom departmentu je rovnomenné mesto Rivera, ktoré leží priamo na hranici s Brazíliou (teda na severe departmentu) a tvorí súmestie s brazílskym mestom Santana do Livramento. V departmente Rivera žije podľa sčítania ľudu z roku 2011 103 493 ľudí, zaberá plochu 9 370 km2, čo z neho robí stredne veľký department tak z hľadiska územia, ako aj z hľadiska počtu obyvateľov.

Department bol vytvorený v roku 1884, keď bol vyčlenený z departmentu Tacuarembó.

## Zoznam miest a obcí v departmente
Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011.

## Referencie

## Iné projekty

## Externé odkazy
* Stránka samosprávy

Kategória:Departmenty v Uruguaji
Denis Villeneuve

**Denis Villeneuve** (* 3. október 1967, Trois-Rivières, Quebec, Kanada) je kanadský filmový režisér a scenárista. Medzi jeho najznámejšie filmy patria *[[Prvý kontakt]]* (2016), *[[Blade Runner 2049]]* (2017), *[[Duna (film z roku 2021)|Duna]]* (2021) a ** (2024). 

Jeho filmy *Prvý kontakt* a *Blade Runner 2049* vyhrali v rokoch 2017 a 2018 tri ceny Oscara v kategóriach Najlepší zvuk, Najlepšia kamera a Najlepšie vizuálne efekty. 

*Duna* a *Duna: Časť druhá,* filmové adaptácie na rovnomenný román od Franka Herberta, boli ocenené kritikmi, pričom prvý film získal 6 ocenení Acedemy Awards, v roku 2022.

## Filmografia

## Referencie

## Iné projekty

## Externé odkazy
* 
* 

Kategória:Osobnosti z Trois-Rivières
Kategória:Kanadskí filmoví režiséri
Kategória:Kanadskí filmoví scenáristi
Rivera

**Rivera** môže byť:

* department v Uruguaji, pozri Rivera (department)
* mesto v Uruguaji v departmente Rivera, pozri Rivera (Uruguaj)
* sídlo v Argentíne v provincii Buenos Aires, pozri Rivera (Buenos Aires)
* obec v Kolumbii v departmente Huila, pozri Rivera (Huila)
* obec vo Švajčiarsku v kantóne Tesino, pozri Rivera (Tesino)
* priezvisko, napr.: 
** Naya Rivera (* 1987), americká herečka a speváčka
** Manuel Rivera-Ortiz (* 1968), americký fotograf
Rocha

**Rocha** môže byť:

* department v Uruguaji, pozri Rocha (department)
* mesto v Uruguaji v departmente Rocha, pozri Rocha (mesto)
* rieka v Bolívii, pozri Rocha (rieka)
*priezvisko, napr.:
**Zack de la Rocha (* 1970), americký raper, hudobník
Salto

**Salto** môže byť:

* akrobatický prvok, pozri salto (skok)
* mesto v Uruguaji, pozri Salto (Uruguaj)
* department v Uruguaji, pozri Salto (department)
* partido v Argentíne, v provincii Buenos Aires, pozri Salto (partido)
* mesto v Argentíne, v provincii Buenos Aires, pozri Salto (Argentína)
* sídlo v Portugalsku, v obci Montalegre, pozri Salto (Montalegre)
Xiaomi Mi Max 2

**Xiaomi Mi Max 2** je telefón (phablet) čínskej značky Xiaomi, uvedený v máji roku 2017. Je nástupcom modelu Xiaomi Mi Max.

Prístroj je vybavený osemjadrovým procesorom Qualcomm Snapdragon 625 (8x 2.0 GHz Cortex-A53) GPU Adreno 506, 4GB RAM, a IPS displej 6.44" s rozlíšením FullHD. Operačný systém je Android 7.0 Nougat.

Vyrába sa vo verzii s internou pamäťou 64 GB a 128 GB. 

Telefón okrem toho podporuje aj pamäťové karty microSDHC, microSDXC s kapacitou až do 128 GB. Hlavný fotoaparát má rozlíšenie 12 megapixelov a svetelnosť objektívu f/2,2 s dvojitým LED bleskom. Telefón ponúka tri režimy fotoaparátu, ktoré umožňujú vytvárať rôzne fotografie.

## Referencie


## Externé odkazy
* Profil na stránke výrobcu 
* Recenzie na MojeRecenze.eu 
* Profil na AndroidTip.cz

## Zdroj

Kategória:Smartfóny
Salto (department)

**Salto** () je department nachádzajúci sa v západnej časti Uruguaja. Jeho západnú hranicu tvorí rieka Uruguaj, ktorá ho oddeľuje od Argentíny. Na severe leží department Artigas, na severovýchode Rivera, na východe Tacuarembó a na juhu Paysandú. Hlavným mestom departmentu je rovnomenné mesto Salto, ktoré leží na úplnom juhozápade departmentu na brehu rieky Uruguaj. V departmente Salto žije podľa sčítania ľudu z roku 2011 124 878 ľudí, zaberá plochu 14 163 km2, čo z neho robí druhý najväčší department z hľadiska územia a jeden z najväčších aj z hľadiska počtu obyvateľov.

Department bol vytvorený v roku 1837, keď bol vyčlenený z departmentu Paysandú. Neskôr sa územie departmentu zmenšilo, keď bol z neho vyčlenený department Artigas.

## Zoznam miest a obcí v departmente
Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011.

## Referencie

## Iné projekty

## Externé odkazy
* Stránka samosprávy

Kategória:Departmenty v Uruguaji
One Way Ticket

„**One Way Ticket**“ je skladba, ktorú nahral americký spevák Neil Sedaka. Napísali ju Jack Keller a Hank Hunter. Skladba bola pôvodne na B-strane singlu „Oh! Carol“ z roku 1959. Známou sa však stala vďaka coververzii od britskej disko skupiny Eruption. Coververzia bola nahraná pre ich druhý štúdiový album *Leave a Light*. V Európe sa v prvej polovici roku 1979 táto verzia od Eruption stala veľkým hitom, pričom obsadila 1. miesta v Rakúsku a Švajčiarsku, a dostala sa do prvej desiatky v rebríčkoch v Nemecku, Holandsku či Švédsku. Dnes je jednou z najznámejších skladieb skupiny, spolu s ďalším hitom „I Can’t Stand the Rain“.

## Zoznam skladieb
***7" Singel (1979)**
:A. „One Way Ticket“ – 3:35
:B. „Left Me in the Rain“ – 3:54

***12" Singel (1979)**
:A. „One Way Ticket“ (Long Version) – 5:05
:B. „Left Me in the Rain“ – 3:54

***CD Singel (1994)**
# „One Way Ticket“ (Radio Version) – 3:58
# „One Way Ticket“ (Club Mix) – 5:58
# „One Way Ticket“ (Never Return Mix) – 5:44
# „If I Loved You Less“ – 4:08

## Pozície v rebríčkoch

## Referencie

## Zdroj

Kategória:Hudba z 1959
Kategória:Single z 1979
Kategória:Disko piesne
Kategória:Single RCA Records
Günter Blobel

**Günter Blobel** (* 21. máj 1936, Waltersdorf, Nemecká ríša (dnes Niegosławice, Poľsko) – † 18. február 2018, New York, New York, USA) bol nemecko-americký lekár, biochemik a cytológ, jeden z najvýznamnejších a najuznávanejších vedcov zaoberajúcich sa proteínmi a proteosyntézu.

Od roku 1968 pracoval na Rockefeller University v New Yorku. V roku 1999 dostal za objav cielenia proteínov (*proteín targeting*) Nobelovu cenu za fyziológiu alebo medicínu. Od roku 2001 bol členom Pápežskej akadémie vied.

Žil na Manhattane v Upper East Side spolu s manželkou Laurou Maioglio.

Okrem svojich vedeckých úspechov sa preslávil tiež podporou opravy Drážďan, založil občianske združenie *Friends of Dresden* a finančnú čiastku, ktorú získal v rámci Nobelovej ceny (asi 820 000 Euro), venoval na opravu drážďanského kostola *[[Frauenkirche (Drážďany)|Frauenkirche]]*.

## Referencie


## Iné projekty

## Externé odkazy
* životopis v časopise Vesmír (pdf)
* Blobel 's page at Rockefeller University 
* Blobel 's Nobel Prize Autobiography
* Freeview video 'An Interview with Günter Blobel' by the Vega Science Trust
* Official site of the Louisa Gross Horwitz Prize
* Information about Blobel as Distinguished German-American of the Year 2005  (German-American Heritage Foundation)

## Zdroj

Kategória:Biochemici USA
Kategória:Nemeckí biochemici
Kategória:Lekári USA
Kategória:Nemeckí lekári
Kategória:Sliezske osobnosti
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Nemeckí nositelia Nobelovej ceny
Kategória:Absolventi Albert-Ludwigs-Universität Freiburg
Kategória:Absolventi Eberhard Karls Universität Tübingen
Kategória:Absolventi Univerzity v Kieli
Kategória:Členovia Pápežskej akadémie vied
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Členovia Ruskej akadémie vied
Kategória:Úmrtia na rakovinu prostaty
Národný ústav detských chorôb

**Národný ústav detských chorôb** (skr. **NÚDCH**, do 31.12.2017 ***Detská fakultná nemocnica s poliklinikou Bratislava***; skratka *DFNsP*, hovorovo *Detská nemocnica na Kramároch*) je nemocnica v bratislavskej mestskej časti Nové Mesto, miestnej časti Kramáre (Limbová 1). Nemocnica v súčasnej podobe funguje od roku 1991. Jej budova bola postavená v roku 1989. Je najväčšou čisto detskou nemocnicou v strednej Európe.

## História a poslanie
Prvá detská nemocnica v Bratislave vznikla v roku 1853 na popud Bratislavského dobročinného ženského spolku. Ten vybudoval nemocnicu a tiež pre ňu zabezpečoval finančné prostriedky. V roku 1857 bola slávnostne otvorená prvá bratislavská detská nemocnica s 12 lôžkami na Kapitulskej ulici. V roku 1867 sa z už nevyhovujúcich priestorov presťahovala do ďalšieho provizória, do Mestského lazaretu na Dunajskej ulici, kde mala k dispozícii 22 lôžok. Od roku 1897 do roku 1990 sídlila detská nemocnica v zariadení na Lazaretskej ulici (84 lôžok).

NÚDCH bol zriadený ako štátna príspevková organizácia rozhodnutím Ministerstva zdravotníctva SR zriaďovacou listinou s účinnosťou od 1. januára 1991. V roku 1991 sa nemocnica presťahovala do nového areálu DFNsP Bratislava na Kramároch, kde sídli dodnes. V areáli sa nachádza 13 kliník a  9 oddelení. V roku 2013 predstavovala najväčšiu detskú nemocnicu v strednej Európe s kapacitou 397 lôžok. V nemocnici ročne hospitalizujú viac ako 17 000 detí a vykoná sa tam takmer 9000 operácií. V ambulantnej časti ošetria ročne približne 450 000 detských pacientov. Na urgentnom príjme, ktorý bol zrekonštruovaný v decembri 2019, ročne ošetria 55 tisíc detí.

NÚDCH je tiež výukovou bázou viacerých fakúlt Univerzity Komenského, Slovenskej zdravotníckej univerzity a iných škôl - vykonáva pregraduálnu a postgraduálnu výchovu.

## Referencie

## Externé odkazy
* oficiálna stránka

Kategória:Nové Mesto (Bratislava)
Kategória:Fakultné nemocnice na Slovensku
Kategória:Detské nemocnice
ExPRESS Logistics Carrier

náhľad|ELC-1
**ExPRESS logistics carrier** (**ELC**) sú vonkajšie logistické plošiny na ISS. Poskytujú fyzické miesto na pripojenie, elektrickú energiu a dátovú komunikáciu pre experimenty vo voľnom vesmíre. Ich hlavné využitie je na uloženie náhradných orbitálnych vymeniteľných jednotiek (napr. antény, batérie). 

## Chronológia výstavby

thumb|center|400px|Polohy ELC na povrchu stanice

## Referencie

## Iné projekty

Kategória:Medzinárodná vesmírna stanica
Prúdnica (požiarna ochrana)

náhľad|Prúdnice
**Prúdnica** je zariadenie na výstupnom konci hadice, ktoré redukuje jej priemer a tak zvyšuje rýchlosť dodávania hasiacej látky na výstupe hubice.

Prúdnica sa používa na nasmerovanie, tvarovanie a na riadenie prietoku hasiacej látky. Tvorí ju najmä tlaková hrdlová spojka na pripojenie k tlakovej hadici alebo k vyústeniu potrubia, teleso, hubica alebo zariadenie na zmenu tvaru a prietoku prúdu hasiacej látky. Môže byť vybavená uzatváracím ventilom.

## Referencie

Kategória:Požiarna ochrana
San José (department)

**San José** () je department nachádzajúci sa v južnej časti Uruguaja. Na západnej strane sa nachádza department Colonia, na severnej Flores, na severovýchodnej Florida, na východnej Canelones, na juhovýchodnej Montevideo a na južnej sa nachádza ústie Río de la Plata. Hlavným mestom departmentu je mesto San José de Mayo, ktoré leží v strede departmentu. V departmente San José žije podľa sčítania ľudu z roku 2011 108 309 ľudí, zaberá plochu 4 992 km2, čo z neho robí jeden z najmenších departmentov z hľadiska územia a stredne veľký z hľadiska počtu obyvateľov.

Department bol vytvorený v roku 1816 a patrí tak k pôvodným šiestim uruguajským departmentom. Jeho územie sa v dôsledku neskoršieho vzniku departmentov Florida a Flores zmenšilo, keďže tieto departmenty boli vyčlenené práve z jeho územia.

## Zoznam miest a obcí v departmente
Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011.

## Referencie

## Iné projekty

## Externé odkazy
* Stránka samosprávy 

Kategória:Departmenty v Uruguaji
Soriano (department)

**Soriano** () je department nachádzajúci sa v juhozápadnej časti Uruguaja. Jeho západnú hranicu tvorí rieka Uruguaj, ktorá ho oddeľuje od Argentíny. Na severnej strane sa nachádza department Río Negro (hranicu tvorí rieka Río Negro), na východnej Flores a na južnej Colonia. Hlavným mestom departmentu je mesto Mercedes, ktoré leží na severe departmentu. V departmente Soriano žije podľa sčítania ľudu z roku 2011 82 595 ľudí, zaberá plochu 9 008 km2, čo z neho robí stredne veľký department tak z hľadiska územia, ako aj počtu obyvateľov.

Department bol vytvorený v roku 1816 a patrí tak k pôvodným šiestim uruguajským departmentom. Jeho pôvodný názov bol *Santo Domingo Soriano*.

## Zoznam miest a obcí v departmente
Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011.

## Referencie

## Iné projekty

## Externé odkazy
* Stránka samosprávy

Kategória:Departmenty v Uruguaji
Telesón (syn Antigena)

**Telesón** () bol grécky sochár v 2. storočí pred Kr.
 
Sochár Telesón, syn Antigena z Rodosu, bol činný v 2. polovici 2. stor. pred Kr. Zo skulptúrnej tvorby tohto umelca sa nezachovalo nič, je ale známa jeho signatúra na veľkom mramorovom podstavci zo sochárskeho diela, objavená v meste Lindos:

::- text v starogréčtine
 
Nápis na tomto podstavci uvádza mená niekoľkých významných osôb mesta Lindos (kňazov, usporiadateľov hier atď). Záznam *καθ’ ὑοθεσίαν**osvojený*, je charakteristický pre zápis adaptovaných osôb v tomto období hlavne na ostrove Rodos. Nie je vylúčené, že Telesón patril do rozvetvenej sochárskej rodiny Telesóna z Rodosu.
      
## Referencie a bibliografia

 
Kategória:Sochári starovekého Grécka
Tacuarembó (department)

**Tacuarembó** () je department nachádzajúci sa na severe centrálnej časti Uruguaja. Na severe sa nachádza department Rivera, na východe, resp. severovýchode Cerro Largo, na juhu, resp. juhovýchode Durazno, na juhozápade Río Negro, na západe Paysandú a na severozápade Salto. Hlavným mestom departmentu je rovnomenné mesto Tacuarembó, ktoré leží na severe departmentu. V departmente Tacuarembó žije podľa sčítania ľudu z roku 2011 90 053 ľudí, zaberá plochu 15 438 km2, čo z neho robí najväčší department z hľadiska územia a stredne veľký z hľadiska počtu obyvateľov.

Department bol vytvorený v roku 1837, keď bol vyčlenený z departmentu Paysandú. Z jeho územia bol neskôr vyčlenený department Rivera.

## Zoznam miest a obcí v departmente
Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011.

## Referencie

## Iné projekty

## Externé odkazy
* Stránka samosprávy 

Kategória:Departmenty v Uruguaji
Business Centre Košice

**Business Centre Košice** je biznis centrum v Košiciach, v mestskej časti Staré Mesto na Štúrovej ulici.

Výstavba začala v roku 2007 prvou etapou a dokončená bola v roku 2011 druhou etapou. Developerom projektu je spoločnosť CTR Group, a.s. pôvodom z Prahy.

Tri veže, ktoré sú sídlom významných národných a medzinárodných spoločností, tvoria dominantu podnikateľských centier Košíc. Veže s celkovou plochou 18 000 m² spĺňajú vo všetkých smeroch nároky na technické požiadavky a moderný dizajn súčasného trendu. Priestranné kancelárske priestory sú vybavené najmodernejšími technológiami a poskytujú komfortné pracovné prostredie s prepojením funkčnosti v rámci celého objektu so zabezpečením centrálnej recepcie, prístupovým a bezpečnostným systémom, nepretržitou strážnou službou i podzemnými garážami s kapacitou 266 miest, pod celým komplexom. V komplexe sa nachádza kaviareň s vinárňou Café Délice.

## Referencie

## Externé odkazy
*Oficiálna stránka BCT

Kategória:Biznis centrá v Košiciach
Kategória:Architektúra z 2011
Soriano

**Soriano** môže byť:

*department v Uruguaji, pozri Soriano (department)
*sídlo v Uruguaji, pozri Villa Soriano
* priezvisko, napr.:
** Jonathan Soriano (* 1985), španielsky futbalista

## Pozri aj
*Palma Soriano, sídlo na Kube
*Soriano Calabro, sídlo v Taliansku
*Soriano nel Cimino, sídlo v Taliansku
Treinta y Tres (department)

**Treinta y Tres** () je department nachádzajúci sa vo východnej časti Uruguaja. Na severe sa nachádza department Cerro Largo, na východe tvorí hranicu Lagúna Mirim, na juhovýchode leží department Rocha, na juhu Lavalleja, na juhozápade Florida a na západe Durazno. Hlavným mestom departmentu je rovnomenné mesto Treinta y Tres, ktoré leží na juhu departmentu. V departmente Treinta y Tres žije podľa sčítania ľudu z roku 2011 48 134 ľudí, zaberá plochu 9 529 km2, čo z neho robí stredne veľký department z hľadiska územia a druhý najmenší z hľadiska počtu obyvateľov.

Department bol vytvorený v roku 1884, keď bol vyčlenený z departmentov Cerro Largo a Lavalleja.

## Zoznam miest a obcí v departmente
Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011.

## Referencie

## Iné projekty

## Externé odkazy
* Stránka samosprávy

Kategória:Departmenty v Uruguaji
Obchodné centrum Galéria (Košice)

**OC Galéria** (oficiálne **Galéria Shopping**, hovorovo "*Galérka*") je nákupné centrum v Košiciach v mestskej časti Západ, otvorené bolo 9. septembra 2004. Galéria odvtedy prešla jedným veľkým rozšírením o novú 4 podlažnú časť.

Nákupné centrum je postavené medzi ulicami Toryská, Brečtanová a Laborecká. Obchodné centrum sa rozprestiera na jednej strane Triedy SNP, oproti nej sa nachádza Budova Magistrátu mesta Košice (*Biely Dom*). Centrum je samozrejme dostupné mestskou hromadnou dopravou.

Prístavba obchodného centra priniesla 16 000 m² a spolu 50 nájomných jednotiek. Bola otvorená v októbri 2009.

V roku 2017 obchodné centrum prešlo modernizáciou toaliet, reklamných plôch, osvetlenia a dostavby najdlhšieho eskalátora v Košiciach, ktorého dĺžka je 27 m.

## Referencie

## Iné projekty

## Externé odkazy
* Oficiálna stránka obchodného centra

Kategória:Nákupné centrá v Košiciach
Kategória:Architektúra z 2004
Optima

**Optima** (do roku 2022 *Atrium Optima*) je najväčším nákupným centrom Košíc, ale aj celého Východného Slovenska. Nachádza sa v mestskej časti Juh a bolo postavené v rokoch 2001 - 2002, jeho otvorenie sa konalo 29. mája 2002. Optima odvtedy prešla viacerými rekonštrukciami a troma rozšíreniami, po ktorých celková prenajímateľná plocha dosiahla 53 300 m² čo ju radí na 6. miesto v rebríčku najväčších obchodných centier na Slovensku.

## Poloha
Je postavené medzi ulicami Moldavská cesta a Pri prachárni a v bezprostrednej blízkosti diaľničnej križovatky Červený rak v ktorej sa stretávajú dve medzinárodné rýchlostné komunikácie E58 a E571. Obchodné centrum je dostupné mestskou hromadnou dopravou - autobusom, ale aj električkou, pretože pri obchodnom centre vedie Košická rýchlodráha.

## Rozšírenia
Výstavba prvého rozšírenia bola začatá vo februári 2008 a ukončená v novembri toho istého roku. Pribudla plocha s rozlohou 16 300 m², na ktorej vzniklo aj 7-sálové multikino s barom názvané Cinemax a spolu vzniklo 50 samostatných jednotiek. Súčasťou prístavby bola aj predajňa nábytku Kika (dnes XXXLutz). Po tomto rozšírení vzniklo 1650 parkovacích miest.

Druhé rozšírenie sa začalo v máji 2011 a bolo ukončené v novembri 2011. Cieľom rozšírenia bolo vytvoriť nový, atraktívny, architektonicky dominantný vstup do obchodného centra al zároveň rozšíriť centrum o 14 prevádzok s celkovou rozlohou 1 100 m².

Tretie rozšírenie nákupnej plochy, pozostávalo z rekonštrukcie obrovského priestoru po zrušenom hypermarkete s názvom Hypernova. Rekonštrukčné práce začali na konci roka 2016 a boli ukončené 1. marca 2018. Plocha má rozlohu 11 000 m², na ktorej vzniklo 11 samostatných jednotiek. Post supermarketu obchodného centra obsadila podstatne väčšia Billa ako býva zvykom tohto reťazca.

Medzi najväčších prenajímateľov obchodného centra patria - H&M, C&A, Reserved, Billa, Cinemax, Planeo a Steam Factory.

## Ekologické a dobročinné aktivity
Na konci roka 2020 obchodné centrum Atrium Optima v spolupráci zo spoločnosťou Tesla otvorila na svojom parkovisku prvú nabíjaciu stanicu pre elektromobily *Tesla Supercharger* 3. generácie na Slovensku. Zároveň spustila aj nabíjaciu stanicu *Ejoin*. Počas pandémie COVID-19 obchodné centrum spustilo kampaň na podporu očkovania s názvom *Ostaňme otvorení*. V marci 2022 centrum v spolupráci so *Správou mestskej zelene v Košiciach* vysadila 7 stromov v 7 meststkých častiach Košíc. Medzi stromami boli vysadené druhy ako Lipa alebo Ginko.

## Galéria exteriér

Atrium Optima Košice 2.jpg|Bočný pohľad
Atrium Optima Košice - veža 2.jpg|Veža č. 2
Atrium Optima Košice - Druhé rozšírenie (foodcourt).jpg|Druhé rozšírenie (foodcourt)
Atrium Optima Košice - Prízemie.jpg|Prízemie
Kika Košice.jpg|kika nábytok


## Galéria interiér

BILLA Atrium Optima Košice.jpg|BILLA
Atrium Optima Košice - interiér 1.jpg|Interiér 1
Atrium Optima Košice - interiér 2.jpg|Interiér 2
Atrium Optima Košice - interiér 3.jpg|Interiér 3
Atrium Optima Košice - 3. rozšírenie.jpg|Tretie rozšírenie


## Panoráma

## Referencie

## Iné projekty

## Externé odkazy

*Oficiálna stránka obchodného centra

Kategória:Nákupné centrá v Košiciach
Kategória:Architektúra z 2002
Antiochia (rozlišovacia stránka)

**Antiochia** (iné názvy: **Antiochea**, **Antiocheia**; *Antiocheia*, lat. *Antiochia* alebo *Antiochea*) môže byť:
*meno niekoľkých starovekých miest (cca. 24), pomenovaných alebo premenovaných podľa mena rôznych helenistických vládcov zvaných Antiochos; konkrétne to môže byť napr.:
** v pohraničí dnešného Turecka so Sýriou, pozri Antiochia
** v Kilíkii v Turecku, pozri Antiochia ad Cragum
** v Kárii v Turecku, pozri Antiochia nad Maiandrom
** v Anatólii v Turecku, pozri Pisidská Antiochia 
** v Anatólii v Turecku, pozri Antiochia na Pyramu 
** Antiochia v Mygdónii v Turecku (4. stor. pred Kr.), pozri Nusaybin
** na ostrove Arados v Sýrii, pozri Antiochia (Pieria)
** Antiochia Semiramis v Jordánsku (3. stor. pred Kr.), pozri Umm Kajs
** Antiochia Hippos v Izraeli (3. stor. pred Kr.), pozri Hippos (Palestína)
** Antiochia v Margiane v Turkmenistane (3. stor. pred Kr.), pozri Margiana
** Antiochia v Médii v Iráne (3. stor. pred Kr.), pozri Nahávand 
*Antiochijské kniežatstvo

## Poznámka
K slovu Antiochia je:
* prídavné meno: **antiochijský** alebo zriedkavo **antiošský** alebo nevhodne **antiochský** (alebo zastarano **antiochenský** ); 
* obyvateľské meno: **Antiošan** alebo **Antiochijčan** alebo **Antiochijec**.

## Zdroj
Natalia Germani

**Natalia Germani**, pôvodným menom **Natália Germániová** (* 27. január 1993, Nitra) je slovenská herečka.

## Životopis
Po skočení strednej školy si podala prihlášku na Vysokú školu múzických umení v Bratislave, kde ju prijali.

Pred kamery sa dostala prostredníctvom "hľadania" nových tvárí a jednou z jej prvých úloh bola postava Saši ktorá si túži splniť sen ohľadom tetovania v seriáli *[[Bratislava - Deň a noc|Deň a Noc]]*. Po skončení seriálu sa objavila ako dcéra Soni Norisovej v seriáli *[[Dr. Ema]]*, ktorý mal iba jednu sériu.

V roku 2015 sa pridala k natáčaniu seriálu *[[Divoké kone]]*, kde stvárnila postavu Miriam Fábry, nádejnej herečky, ktorá Adamovi (Ján Dobrík) zamotala hlavu. V rovnakom roku si zahrala v historickej dráme *Last Visa*, ktorý mal premiéru v Šanghaji.

V roku 2018 sa objavila ako právnička Alica v seriáli *[[Vlci (seriál)|Vlci]]*, kde hrá po boku hercov ako Anna Javorková, Emil Horváth ml. či Ivan Krúpa. V Česku na seba upútala vo filme *Večne tvoja neverná*. 

V roku 2022 si zahrala vo filme *Svetlonoc*, ktorý režírovala Tereza Nvotová. Za svoj herecký výkon vo filme si vyslúžila nomináciu na herecké ocenenie Český lev.  

## Filmografia
* 20132013 Deň a Noc (Saša Marková) 
* 20142014 Dr. Ema (Simona Lišková)
* 20152016 Divoké kone (Miriam Fábry)
* 20172017 Last Visa
* 20172017 Single Man
* 20182018 Vlci (Alica)
* 20182018 Večné tvoja neverná (Lada)
* 20192019 Devil (Alina)
* 20192019 Amnestie (Karin Lupková)
* 20192019 Princezná zakliata v čase
* 20222022 The Nightsiren (Charlotte)
* 2022 2023: Hranica (Sofia)
* 2022: Ultimátum

## Referencie


## Externé odkazy
* 
* 

Kategória:Osobnosti z Nitry
Kategória:Slovenské filmové herečky
Kategória:Slovenské televízne herečky
Kategória:Slovenské divadelné herečky
Kategória:Absolventi Vysokej školy múzických umení
Mnésistratos

**Mnésistratos** () môže byť:

* starogrécky filozof, žiak Platóna, pozri Mnésistratos (filozof)
* starogrécky sochár, pozri Mnésistratos (sochár)
Mnésistratos (sochár)

**Mnésistratos** () bol starogrécky sochár.
 
Mnésistratos, grécky sochár z Atén, bol činný zrejme v 3. stor. pred Kr. Zo skulptúrnej tvorby tohto umelca sa nezachovalo nič, známa je ale jeho signatúra na veľkom mramorovom podstavci zo sochárskeho diela, nájdená v archeologickej lokalite rodoského mesta Kameiros:

::- text v starogréčtine
 
Nápis na tomto podstavci, datovaný do roku 268 pred Kr., uvádza mená významných osôb mesta Kameiros (správcov svätýň, kňazov atď), ktorí jeho sochárske dielo venovali bohom. 
      
## Referencie a bibliografia

 
Kategória:Sochári starovekého Grécka
Pythokritos

**Pythokritos** () môže byť:

* grécky hudobník v 6. stor. pred Kr., pozri Pythokritos zo Sikyónu
* aténsky archón v roku 494 pred Kr., pozri Pythokritos (archón)
* grécky sochár v 2. stor. pred Kr., pozri Pythokritos z Rodosu
Eddy Grant

**Edmond Montague "Eddy" Grant** (* 5. marec 1948, Plaisance, Britská Guyana) je guyansko-britský hudobník. V 60. rokoch sa stal veľkým fanúšikom Chucka Berryho a potom, ako ho videl hrať naživo, rozhodol sa začať svoju hudobnú kariéru. 

Bol zakladajúcim členom skupiny The Equals, ktorá bola jednou z prvých rasovo-integrovaných hudobných skupín v populárnej hudbe. Je tiež známy svojou úspešnou sólovou kariérou, vrátane hitov ako „I Don’t Wanna Dance“, „Electric Avenue“ či „Gimme Hope Jo’anna“. Stal sa tiež priekopníkom hudobného žánru ringbang.

## Diskografia
**Eddy Grant* (1975)
**Message Man* (1977)
**Walking on Sunshine* (1979)
**Love In Exile* (1980)
**Can’t Get Enough* (1981)
**Killer on the Rampage* (1982)
**Going for Broke* (1984)
**Born Tuff* (1987)
**File Under Rock* (1988)
**Barefoot Soldier* (1990)
**Paintings of the Soul* (1992)
**Soca Baptism* (1993)
**Hearts and Diamonds* (1999)
**Reparation* (2006)
**Plaisance* (2017)

## Referencie

## Zdroj

Kategória:Guyanské osobnosti
Kategória:Britskí speváci
Kategória:Britskí gitaristi
Kategória:Britskí speváci-skladatelia
Kategória:Britskí reggae hudobníci
Kategória:Sóloví gitaristi
Kategória:Britskí rockoví gitaristi
Kategória:Epic Records
Kategória:Interpreti Parlophone
Alexander Ilečko

**Alexander Ilečko** (* 25. február 1937, Bratislava† 21. október 2023) bol slovenský sochár.

## Život
Narodil sa v roku 1937 v Bratislave. Maturoval na gymnáziu v Revúcej v roku 1954. V rokoch 19541961 študoval na Vysokej škole výtvarných umení v Bratislave na Oddelení monumentálneho maliarstva u prof. Petra Matejku a prof. Jána Mudrocha a oddelení reliéfneho sochárstva prof. Fraňa Štefunka a prof. Rudolfa Pribiša. V roku 1967 absolvoval postgraduálne štúdium na Akadémii výtvarných umení vo Viedni. Venuje sa sochárstvu.

Ilečkova tvorba je veľmi variabilná, nestereotypná a štýlovo neviazaná na umelecké smery. Ako sám priznáva osudným sa mu stalo drevo a tak vytvoril niekoľko rozmerných priestorových kompozícii z dreva, metamorfózy plastík žien v rôznych fázach života, ako aj subtílne a bizarne deformované plastiky z epoxidu, hliny alebo bronzu.

V roku 1973 vznikol súbor *Hlavy* z kolorovanej a glazovanej hliny. Neskôr svoj vzťah k svojim generačným druhom, ale aj rodinným príslušníkom, vyjadruje práve vytvorením niekoľkých búst (vyše 30) – busta Ivan Popovič, Peter Jaroš a pod.

Alexander Ilečko bol jedným zo zakladateľov Sochárskych sympózií v Moravanoch nad Váhom. Vystavoval na samostatných aj kolektívnych výstavách v Bratislave, Prahe, Paríži, Brne, Piešťanoch a pod.

Zomrel v roku 2023.

## Referencie

## Externé odkazy
* 

Kategória:Osobnosti z Bratislavy
Kategória:Slovenskí sochári
Kategória:Absolventi Vysokej školy výtvarných umení v Bratislave
Spagna

**Spagna**, vlastným menom **Ivana Spagna** (* 16. december 1956, Valeggio sul Mincio, Verona, Taliansko) je talianska speváčka a skladateľka. Počas 80. rokov bola nazývaná ako "kráľovná italo disca". Svoju spevácku kariéru začala začiatkom 80. rokov, kedy poskytovala vokálnu spoluprácu a písala texty skladieb pre italo disco dvojicu Fun Fun. Takisto písala texty pre iných interpretov až do roku 1986, kedy začala svoju sólovú kariéru. Jej prvá tanečná skladba s názvom „Easy Lady“ sa stala hitom naprieč Európou. V roku 1987 však vydala svoj tretí hit s názvom „Call Me“, ktorý dosiahol 1. miesto v európskom hudobnom rebríčku, 2. miesto v Taliansku a v britskom rebríčku UK Singles Chart. V americkom rebríčku Hot Dance Club Play obsadil 13. miesto. Jej prvý štúdiový album, ktorý obsahoval tieto hity, bol vydaný v roku 1987 a celkovo sa predalo viac ako 500 000 jeho kópií.

Celkovo sa predalo viac ako 10 miliónov jej singlov a albumov spolu po celom svete, za čo získala od hudobnej asociácie FIMI cenu "Disco d'oro alla carriera" (Zlatý certifikát za kariéru).

## Diskografia
;Albumy:

;Single

## Referencie

## Iné projekty

## Externé odkazy
* Oficiálne stránky 

## Zdroj

* 

Kategória:Talianski speváci-skladatelia
Kategória:Talianske dance speváčky
Kategória:Talianske speváčky elektronickej hudby
Kategória:Italo-disco
Glukometer

náhľad|Rôzne typy glukometrov od najstaršieho po najmodernejší
**Glukometer** alebo **glukomer** je prenosný prístroj na meranie koncentrácie glukózy v krvi - glykémie. Slúži pacientom s diabetes mellitus - cukrovkou, hlavne s diabetes mellitus 1. typu na intenzifikovanom liečebnom režime inzulínom na opakované stanovovanie glykémie v domácich podmienkach - tzv. self-monitoring,  aby si mohli priebežne upravovať dávky podávaného inzulínu.

## Princíp
Glukometre prvej generácie sú založené na fotometrickom stanovení množstva peroxidu vodíka, ktorý vzniká oxidáciou glukózy zo vzorky krvi za prítomnosti enzýmu glukozooxidázy a s reagenciami v indikačnom prúžku dáva farebný produkt, ktorého množstvo potom glukometer stanovuje fotometricky.

Glukometre druhej generácie pracujú na princípe priameho merania elektrického prúdu, ktorý vzniká elektrochemickou redukciou peroxidu vodíka, vznikajúceho pri uvednej reakcii.

## Použitie
Pacient si z kožného vpichu, vykonaného špeciálnou lancetou alebo lancetovým perom nanesie malé množstvo krvi (menej ako mikroliter - mm3) na indikačný prúžok, ktorý vloží do prístroja. Prístroj vzorku automaticky vyhodnotí a výsledok - koncentráciu glukózy v krvi zobrazí na displeji.

Glukometre pravidelne poskytujú ďalšie funkcie - ukladanie nameraných hodnôt do pamäti spolu s časovými údajmi, ďalej kalkulácie, týkajúce sa kompenzácie diabetu a prípadne dávkovania inzulínu. Niektoré dokážu spolupracovať s mobilnými zariadeniami alebo inzulínovou pumpou.

## Perspektíva
Vo vývoji sú neinvazívne glukometre, ktoré merajú glykémiu spektroskopicky  v krvi alebo v živom tkanive. Využívajú väčšinou absorpčnú spektroskopiu v blízkom alebo strednom infračervenom pásme alebo  Ramanovu rozptylovú spektroskopiu. Niektoré prístroje sa už vyrábajú (rok 2017), ale majú problémy s presnosťou a kalibráciou.

Ďalším smerom vo vývoji sú glukózové senzory, ktoré kontinuálne monitorujú koncentráciu glukózy v intersticiálnej tekutine podkožného tkaniva. Tieto zariadenia sa už niekoľko rokov používajú v praxi, hlavne u detských pacientov a u pacientov s veľmi nestabilným diabetom 1. typu, ale v súčasnosti (rok 2017) stále trpia krátkou životnosťou a sú potrebné ich časté kalibrácie (min. 1-2 denne).

## Iné projekty

## Zdroje
* Brož, Jan: *Současné možnosti monitorování glykemie.* Remedia, 2006, 2 (16). Dostupné online: http://www.remedia.cz/Okruhy-temat/Zdravotnicke-prostredky/Soucasne-moznosti-monitorovani-glykemie/8-1u-eG.magarticle.aspx*
* Tamar Lin et al.: *Non-Invasive Glucose Monitoring: A Review of Challenges and Recent Advances.* Curr Trends Biomedical Eng & Biosci 6(5): July 31, 2017. Dostupné online:  https://juniperpublishers.com/ctbeb/pdf/CTBEB.MS.ID.555696.pdf
* V článku sú použité informácie z českej verzie Wikipédie

Kategória:Diabetes mellitus
Kategória:Medicínske prístroje
Autobusová stanica Košice

**Autobusová stanica Košice** je autobusová stanica v Košiciach na Staničnom námestí. Stanica je najväčšou autobusovou stanicou v Košiciach a jednou z najväčších na Slovensku.

Autobusová stanica sa nachádza v širšom centre mesta v bezprostrednej blízkosti železničnej stanice na Staničnom námestí 9. Pôvodná stavba autobusovej stanice pochádza z roku 1985, pričom jej nutná rekonštrukcia prebehla v roku 2004. Spoločnosť Eurobus do nej investovala viac ako 1 milión eur a spomedzi autobusových staníc na Slovensku, sa môže pochváliť zrekonštruovanými priestormi.

Stanica poskytuje služby ako lekáreň, zákaznícke centrum, potraviny, pizzeriu, mäsiareň, verejné toalety, čakáreň, kaviareň, drogériu, pekáreň a hodinárstvo. Budova autobusovej stanice je umiestnená vedľa Úradu práce, sociálnych vecí a rodiny v Košiciach.

Okrem 116 prímestských liniek, sa z Košíc dá dopraviť aj do viacerých európskych miest.

## Zahraničné linky
* *Košice* - Prešov - Brno - Praha
* *Košice* - Mníchov - Stuttgart - Frankfurt nad Mohanom
* Michalovce - *Košice* - Birmingham - Bradford

## Dopravcovia
* Eurobus, a.s.
* Eurolines Slovakia, a.s.
* Interbus, s.r.o.
* SAD Prešov, a.s.
* SAD Humenné, a.s.
* SAD Poprad, a.s.
* Turancar
* Student Agency
* LeoExpress
* FlixBus
* a ďalší...

## Galéria

Hlavná budova - Autobusová stanica Košice.jpg|Hlavná budova autobusovej stanice
Interiér autobusovej stanice Košice.jpg|Interiér autobusovej stanice
Primárne nástupištia - autobusová stanica Košice.jpg|Primárne nástupištia
Ostatné nástupištia - autobusová stanica Košice.jpg|Ostatné nástupištia


## Referencie

## Pozri aj
*Železničná stanica Košice

## Externé odkazy
*Oficiálna stránka autobusovej stanice

Košice
Kategória:Doprava v Košiciach
Provincia (Argentína)

náhľad|300px|Provincie Argentíny
**Provincia** je územná jednotka v Argentíne. Argentína je federálny štát, je rozdelená na 23 provincii a jedno autonómne mesto Buenos Aires. Buenos Aires je súčasne federálne hlavné mesto, ktoré nie je súčasťou žiadnej provincie. Každá provincia, aj hlavné mesto, majú vlastnú ústavu, no fungujú v rámci federálneho systému. Provincie sa ďalej delia na departmenty () a obce (). Iba provincia Buenos Aires sa nedelí na departmenty, ale na tzv. partidos. Mesto Buenos Aires sa delí na mestské časti () a komúny ().

## Dejiny
Už počas argentínskej vojny za nezávislosť sa začali formovať prvé provincie, ktoré vznikali na základe rozhodnutí mestských rád (cabildo) v jednotlivých mestách Miestokráľovsta Río de la Plata, resp. Spojených provincii La Platy. Pôvodne bolo vytvorených trinásť provincii. V roku 1834 vznikla provincia Jujuy, čím sa stala štrnástou provinciou. V tom čase už prebiehala dlhá argentínska občianska vojna, ktorá mala za následok ďalšie zmeny v územnej štruktúre krajiny. V roku 1852 sa od Argentínskej konfederácie svojvoľne oddelila provincia Buenos Aires a vyhlásila Štát Buenos Aires. Súčasťou krajiny sa provincia Buenos Aires stala znova v roku 1861, kedy súčasne akceptovala federálnu ústavu. Podľa nej sa mesto Buenos Aires malo oddeliť od jeho provincie a stať sa samostatnou územnou jednotkou. Ňou sa stalo až v roku 1880, kedy bolo hlavné mesto Buenos Aires vyhlásené za samostatnú federálnu oblasť oddelenú od provincie Buenos Aires. V nasledujúcich rokoch začali vznikať ďalšie nové provincie. Posledná provincia vznikla v roku 1990, bola ňou Tierra del Fuego, Antártida e Islas del Atlántico Sur.

## Zoznam provincii

## Referencie

## Iné projekty

## Externé odkazy
* História argentínskych provincii 


Kategória:Administratívne členenie Argentíny
Gazebo

**Paul Mazzolini** (* 18. február 1960, Bejrút, Libanon), viac známy ako **Gazebo**, je taliansky hudobník. Gazebo je považovaný za legendu žánru italo disco, ktorý je formou euro disca 80 rokov.

Mazzolini sa narodil v Bejrúte, ako syn talianskeho diplomata a americkej speváčky. S hudbou začínal v jazzových, rockových a punkrockových skupinách, kým sa nespoznal s rímskym hudobným producentom Paulom Micionim. V roku 1983 vydal prelomový hit s názvom „I Like Chopin“, ktorého, hoci to názov napovedá, klavírny motív v skladbe nemá nič spoločné s kompozíciami od Fryderyka Chopina. Celosvetovo sa predalo viac ako 8 miliónov kópií tohto hitu, pričom obsadil 1. miesto v Taliansku a ďalších 15 krajinách.

## Diskografia
* 1983 – *Gazebo (Gazebo)* (Baby Records).  Neskoršie reedície albumu (od 1984) nesú názov "I Like Chopin".
* 1984 – *Telephone Mama* (Baby Records)
* 1985 – *I Like Chopin* (Baby Records)
* 1985 – *Univision* (Carosello)
* 1987 – *The Rainbow Tales* (Carosello)
* 1989 – *Sweet Life* (Carosello)
* 1991 – *Scenes From The News Broadcast* (Lunatic)
* 1994 – *Portrait* (Giungla-BMG Italy)
* 1997 – *Viewpoint* (Softworks)
* 2000 – *Portrait & Viewpoint* (Softworks)
* 2007 – *Ladies! The Art Of Remixage* (Softworks)
* 2008 – *The Syndrone* (Softworks)
* 2013 – *I Like ... Live!* (Softworks)
* 2015 – *Reset* (Softworks)
* 2016 – *Wet Wings* (Softworks)

## Referencie

## Zdroj

Kategória:Osobnosti z Bejrútu
Kategória:Talianski speváci
Kategória:Talianski popoví speváci
Kategória:Italo-disco
Železničná stanica Spišská Nová Ves

**Železničná stanica Spišská Nová Ves** je železničná stanica v Spišskej Novej Vsi.

Stanica leží na trati Žilina – Košice a v stanici z nej odbočuje trať Spišská Nová Ves – Levoča kde je od 2.2.2003 zastavená pravidelná osobná doprava. Je elektrifikovaná jednosmernou sústavou 3 kV. Stanica sa nachádza na J. Fabiniho 21.

## Doprava
V stanici je 14 dopravných, 8 manipulačných, 15 odstavných a 1 ostatná koľaj. Počet nástupíšť je 5. Do stanice je pripojených viacero vlečiek. V stanici je pokladňa ZSSK so systémom KVC. Od 12. októbra 2014 začala spoločnosť RegioJet prevádzkovať skúšobnú prevádzku spojov Praha – Košice. Pôvodne spoje premávali na trase Praha – Žilina. V Spišskej Novej Vsi zastavovali do 13. decembra 2014. Od 14. júna 2015 v stanici opäť zastavujú vlakové spoje RegioJet.

V apríli 2010 sa v stanici zrazili dva vlaky, nehoda spôsobila smrteľné zranenia. Na stanici sa nachádza výkonné pracovisko sekcie riadenia dopravy Oblastného riaditeľstva Košice Železníc Slovenskej republiky.

## Galéria

Spiska nova ves nadrazi1.JPG|Staničná budova
Spiska nova ves nadrazi2.JPG|Stanica v auguste 2008


## Referencie

## Iné projekty

## Externé odkazy
* Železničná stanica na stránke VLAKY.NET

Spišská Nová Ves
Kategória:Doprava v Spišskej Novej Vsi
Pythokritos z Rodosu

**Pythokritos** () bol grécky sochár v 2. storočí pred Kr. 
 
Sochár Pythokritos, syn Timochara z Rodosu, tvoril hlavne v 1. polovici 2. stor. pred Kr. Nezachovala sa od neho žiadna socha, známych je ale jeho viac ako dvadsať signatúr z podstavcov sôch, objavených na ostrove Rodos (v mestách Lindos, Rodos a Kameiros) a po jednej v Olympii a na ostrovoch Kedreai a Samothraki.
 
Nápis na podstavci objavený v Olympii hlása, že tento podstavec bol základňou sochy Epithersa z Erythrai, olympijského víťaza v boxe na 149. a na 150. hrách (v rokoch 184 a 180 pred Kr.). Iný nápis napr. z podstavca nájdeného v archelogickej lokalite starovekého mesta Kameiros, datovaný do roku 203 pred Kr., uvádza mená významných osôb tohto mesta (správcov svätýň, kňazov atď), ktorí jeho sochárske dielo venovali bohom.

Pravdepodobne tu ide o umelca, ktorého rímsky spisovateľ Plínius zaradil medzi sochárov zobrazujúcich športovcov, bojovníkov, lovcov a obetovníkov.  
      
## Referencie a bibliografia

 
Kategória:Sochári starovekého Grécka